אריאל הורוביץ (סופר)

אריאל הורוביץ (נולד ב-28 בנובמבר 1990) הוא סופר, עורך וחוקר ספרות ישראלי. עיתונאי לשעבר.

ביוגרפיה 
הורוביץ נולד בירושלים וגדל בשכונת רמות להורים שעלו מארצות הברית בצעירותם. למד בבית הספר היסודי חורב בשכונת קטמון ובישיבה התיכונית חורב בשכונת סנהדריה. בין השנים 2008–2014 למד בישיבת ההסדר פתח תקווה.

כתלמיד תיכון נהג לפרסם טורים פובליציסטיים באתר "וואלה!". ב-2010 החל לעבוד באתר "כיפה" ובשבועון "עולם קטן", ובהמשך כתב לסירוגין ב"מעריב" וב"הארץ". ב-2012 הצטרף לעיתון "מקור ראשון" ככתב מגזין, והיה חבר מערכת "שבת", מוסף ההגות והספרות של העיתון. בשנה זו אף השתתף בתוכנית הטלוויזיה "חיפוש מתקדם", ששודרה בערוץ 2. בין השנים 2013–2016 היה העורך הראשי של כתב העת "דעות" בהוצאת נאמני תורה ועבודה ובמסגרת זו ערך גיליונות שעסקו בקפיטליזם והחברה הדתית, בפולמוס סביב המקוואות וביחס לאחרים בחברה הדתית, שעוררו דיון ער. הגיש תוכנית רדיו אישית, "פגישה לאין קאץ'", ברדיו מרכז העיר, שבה אירח, מדי שבוע, אנשי רוח ותרבות לשיחות עומק. באוגוסט 2021 הודיע על פרישתו מעיתון "מקור ראשון".

הורוביץ הוא בעל תואר ראשון בפילוסופיה ובספרות כללית מהאוניברסיטה העברית בירושלים, ותואר שני בהצטיינות יתרה מן החוג לספרות כללית והשוואתית באוניברסיטה העברית. עבודת התזה שלו, שכותרתה "זיכרון דברים בגו: יעקב שבתאי קורא את גרשם שלום", נכתבה בהנחיית פרופ' יואב רינון. במהלך לימודי התואר השני שימש כעוזר הוראה, ובמשך שלוש שנים לימד את הקורס "קריאת טקסטים ביצירות מופת בספרות העולם". ב-2019 השתתף בסמינר הקיץ של המכון לספרות עולם (The Institute for World Literature) באוניברסיטת הרווארד. ב-2020–2021 היה עמית בתוכנית למנהיגות בתרבות יהודית של מכון מנדל למנהיגות, וב-2022 השתתף בסמינר הקיץ של בית הספר לתיאוריה וביקורת באוניברסיטת קורנל.

בספטמבר 2021 החל את לימודי הדוקטורט במחלקה לספרות השוואתית באוניברסיטת סטנפורד.

יצירה ספרותית 
הרומן הראשון שלו, טובי בנינו, ראה אור בשנת 2021, בהוצאת כתר ובעריכתו של עודד וולקשטיין. על כתב היד של הרומן, המספר על משפחה דתית-לאומית שנקלעת לטלטלה עקב פרשייה פוליטית ופלילית, זכה הורוביץ במקום שלישי בפרס הרי הרשון לספרות לשנת 2020 ובתמיכת מרכז הספר והספריות לספרי ביכורים לשנת 2021. בביקורת בעיתון הארץ כתב חיים וייס כי . בעיתון ישראל היום כתב אלעד נבו כי .

חיים אישיים 
הורוביץ נשוי ואב לשניים, מתגורר בירושלים. סבו, ד"ר אדוארד הורוביץ, היה בלשן וחוקר השפה העברית, מחבר הספר "How the Hebrew Language Grew". ממואר שכתב על חוויותיו כסטודנט באוניברסיטה העברית בשנת 1925 תורגם לעברית על ידי הורוביץ ופורסם במלאת שלושים שנים למותו. דודו הוא הרב פרופ' כרמי הורוביץ, חוקר ההיסטוריה האינטלקטואלית של ימי הביניים.

קישורים חיצוניים 

 
 אריאל הורוביץ באתר מקור ראשון
 אריאל הורוביץ באתר החוג לספרות כללית והשוואתית
 פגישה לאין קאץ', פודקאסט ראיונות אישיים בהנחיית אריאל הורוביץ
 מאי פלטי, אריאל הורוביץ, השמאלני היחיד בישיבה, מוציא ספר באווירת מפד"ל ההיסטורית, בעיתון הארץ, 12 בנובמבר 2020
 רונן טל, הסופר אריאל הורוביץ: "כשאני רואה נערים בציציות צועקים נגד הערבים - זה חילול השם", בעיתון הארץ, 1 בספטמבר 2021
 תמר פרלשטיין, אריאל הורוביץ: "חלום שלי להיות מטופל של אסי דיין", בעיתון מקור ראשון, 8 באוקטובר 2021
 אביב עגיב, אריאל הורוביץ בשיחה על הספר החדש ועל שבירת מוסכמויות, שיחה עם הורוביץ בפודקאסט "קייס סטאדי", 14 באוגוסט 2022
 יצחק טסלר, העושר של ירושלים כובש אותו בכל פעם מחדש: תכירו את הסופר אריאל הורוביץ, ראיון בעיתון ידיעות ירושלים, 15 באוגוסט 2022
 עופרה רודנר, חמישה ספרים על הציונות הדתית שכדאי לכם לקרוא, ראיון במוסף "ספרים" של הארץ, 31 בינואר 2023
 

על "טובי בנינו":
 
 
 
 
 אריק גלסנר, ביקורת על הספר "טובי בנינו" של אריאל הורוביץ, באתר "מבקר חופשי", 9 בנובמבר 2021
 
 דודו רוטמן, הדרמה האבהית של הכיפה בתא הכפפות, ביקורת על "טובי בנינו" בפנס (מוסף לביקורת ספרות), 24 בנובמבר 2021
 אורי מוק, כך הפך הספר על הציבור הדתי לעבודת דוקטורט במצרים, כתבה באתר כיפה, 21 במאי 2023

הערות שוליים

סופרים ישראלים
אנשי רדיו ישראלים
בוגרי בית הספר היסודי חורב (ירושלים)
בוגרי האוניברסיטה העברית בירושלים
בוגרי בני עקיבא
בוגרי ישיבת חורב-ירושלים
בוגרי ישיבות הסדר
זוכי פרס הרי הרשון
ירושלים: אישים
מגישי פודקאסטים ישראלים
סגל מקור ראשון
עורכי כתבי עת ישראלים
עורכים ישראלים
עיתונאים ישראלים
ישראלים שנולדו ב-1990